ΓΡΑΠΤΗ ΕΡΩΤΗΣΗ E-1438/01

υποβολή: Antonios Trakatellis (PPE-DE) και Giorgos Dimitrakopoulos (PPE-DE) προς την Επιτροπή

(17 Μαΐου 2001)

Θέμα: Μεταναστευτικές ροές στην Ελλάδα και φύλαξη εξωτερικών συνόρων

Λαμβάνονταςπόψη ότι η Ελλάδα αντιμετωπίζει ιδιαίτερα προβλήματα στη φύλαξη των συνόρων της που αποτελούν ταυτόχρονα και εξωτερικά σύνορα της Ένωσης, κυρίως εξαιτίας της γεωγραφικής ιδιομορφίας, καθώς και ότι η Ευρωπαϊκή Ένωση (ΕΕ) έχει αναπτύξει μια σειρά από μέτρα και πολιτικές για το άσυλο, τη λαθρομετανάστευση και τη διέλευση των εξωτερικών συνόρων:

Μπορεί να μας πει η Επιτροπή:

1. Ποιά μέτρα εφαρμογής και δράσεις έχουν ληφθεί από την Ελλάδα βάσει του πλαισίου της Ε.Ε. για τη συνοριακή φύλαξη, την αποτελεσματική διαχείριση των μεταναστευτικών ροών και την πρόληψη της λαθρομετανάστευσης;

2. Ποιές πιστώσεις απορρόφησε η Ελλάδα από κονδύλια του προϋπολογισμού της Ευρωπαϊκής Ένωσης για τα έτη 1997, 1998, 1999 και 2000 για δαπάνες διασυνοριακής φύλαξης, μεταφοράς τεχνολογίας και για δράσεις πρόληψης λαθρομετανάστευσης και επαναπατρισμού (επαναπροώθησης);

3. Ποιές πιστώσεις διατέθηκαν στην Ελλάδα στον τομέα της δικαιοσύνης και των εσωτερικώνποθέσεων για την ένταξη των προσφύγων και για την πολιτική στον τομέα του ασύλου και των προσφύγων βάσει του Ευρωπαϊκού Ταμείου για τους Πρόσφυγες(1) ή βάσει άλλων προγραμμάτων της Ε.Ε., όπως αυτό του Odysseus(2), και ποιές δράσεις καλύπτουν αυτές οι πιστώσεις;

4. Ποιά είναι τα επίσημα στοιχεία σχετικά με τον αριθμό των προσφύγων, του ασύλου, της μετανάστευσης και λαθρομετανάστευσης καθώς και των πολιτογραφήσεων στην Ελλάδα;

(1) ΕΕ L 252 της 6.10.2000, σελ. 12.

(2) ΕΕ L 99 της 31.3.1998, σελ. 2.

Απάντηση του κ. Vitorino εξ ονόματος της Επιτροπής

(6 Ιουλίου 2001)

1. Τον Δεκέμβριο του 1999, μετά από επισκέψεις αξιολόγησης των ελέγχων στα χερσαία και θαλάσσια σύνορα, το Συμβούλιο αποφάσισε την πλήρη θέση σε ισχύ του κεκτημένου του Σένγκεν στην Ελλάδα από 1ης Ιανουαρίου 2000 και πρόβλεψε την διεξαγωγή συμπληρωματικής επίσκεψης παρατήρησης κατά τη διάρκεια του 2000.

Οι εμπειρογνώμονες που πραγματοποίησαν την εν λόγω επίσκεψη διαπίστωσαν ότι οι διαδικασίες ελέγχουν είναι, γενικά, προσαρμοσμένες στις απαιτήσεις του Σένγκεν,πογραμμίζοντας ότι σημειώθηκαν βελτιώσεις σχετικά με τον αριθμό προσωπικού και τον εξοπλισμό. Διατύπωσαν τη σύσταση να εναρμονιστούν τα προγράμματα κατάρτισης και να συνεχιστούν τα μέτρα που λαμβάνονται για τη σύλληψη και την απομάκρυνση των αλλοδαπών που δεν πληρούν τις νόμιμες προϋποθέσεις.

2. Τα έτη 1997, 1998, 1999 και 2000, η Ελλάδα έλαβε τις ακόλουθες πιστώσεις:

- Κονδύλιο B3-4113 (ένταξη) σύνολο 2 757 395 ευρώ, κονδύλιο B5-803 (υποδοχή) σύνολο 2 957 799 ευρώ και κονδύλιο B7-6008 (εθελούσιος επαναπατρισμός) σύνολο 1 660.6631 ευρώ.

- Τα σχετικά ποσά δαπανήθηκαν σε σχέδια ένταξης,ποδοχής και εθελούσιου επαναπατρισμού προσφύγων και αιτούντων άσυλο. Συνολικά,λοποιήθηκαν 26 σχέδια στα οποία συμπεριλαμβάνονται, στην περίπτωση της ένταξης, δραστηριότητες όπως η κατάλυση, η παροχή συμβουλών, η κατάρτιση, ο επαγγελματικός προσανατολισμός, ηπεράσπιση και, στην περίπτωση τηςποδοχής, βελτιώσεις σταφιστάμενα ή δημιουργία νέων κέντρωνποδοχής, η παροχή νομικών, συμβουλευτικών και κοινωνικών/ψυχολογικώνπηρεσιών στήριξης. Τα σχέδια βάσει του κονδυλίου για τον επαναπατρισμό περιελάμβαναν δραστηριότητες όπως η επαγγελματική κατάρτιση, η παροχή νομικών και λοιπών συμβουλών, η συνδρομή με επιστροφή, η δημιουργία μικρών επιχειρήσεων και η εξεύρεση εργασίας.

- Στο πλαίσιο του προγράμματος Odysseus, χορηγήθηκαν 275 000 ευρώ το 1998, 248 399 ευρώ το 1999 και 106 770 ευρώ το 2000.

- Συνολικά επτά σχέδια πουλοποιήθηκαν κάλυπταν δραστηριότητες όπως σεμινάρια κατάρτισης σε θέματα ελέγχου και επιτήρησης των εξωτερικών συνόρων και για την καταπολέμηση της λαθρομετανάστευσης, ή ενέργειες για την προάσπιση των ανθρωπίνων δικαιωμάτων των προσφύγων/αιτούντων άσυλο.

3. Στο πλαίσιο του Ευρωπαϊκού Ταμείου για τους Πρόσφυγες (ΕΤΠ), τα προγράμματα της Ελλάδας για το 2000 και το 2001 εγκρίθηκαν τον Μάρτιο του 2001. Η σχετική συνεισφορά του ΕΤΠ ανέρχεται σε 652 057,17 ευρώ και σε 629 043,03 ευρώ αντίστοιχα, και αποσκοπεί στη στήριξη των προσπαθειών της Ελλάδας που σχετίζονται κυρίως με τις συνθήκεςποδοχής και ένταξης των ατόμων των οποίων η παραμονή στην Ελλάδα είναι διαρκούς ή/και σταθερού χαρακτήρα. Επί του παρόντος, διάφορα σχέδια βρίσκονται στο στάδιο της διαδικασίας επιλογήςπό τη διαχείριση του Υπουργείου Υγείας και Κοινωνικής Πρόνοιας.

4. Σύμφωνα με κοινοτικά στοιχεία, το 1997, 1998, 1999 και 2000 αντιστοίχως, άσυλο στην Ελλάδα ζήτησαν 4 376, 2 953, 1 528 και 3 083 άτομα. Την ίδια περίοδο, οι Ελληνικές αρχές χορήγησαν το καθεστώς της Σύμβασης της Γενεύης σε συνολικά 654 άτομα.

Η Ελλάδα ανακοίνωσε συνολικό αριθμό 22 078 μεταναστών το 1997 και 12 630 το 1998.

Το 1997, 930 άτομα απόκτησαν την Ελληνική ιθαγένεια και, το 1998, 807 άτομα.

Για το 1999 και το 2000, δενπάρχουν επί του παρόντος στοιχεία για τη μετανάστευση και την απόκτηση ιθαγενείας.

Οι Ελληνικές αρχές χαρακτηρίζουν ως εμπιστευτικά όλα τα στοιχεία που διαβιβάζουν στην Επιτροπή και τα οποία θα μπορούσαν να παράσχουν ενδείξεις για το μέγεθος της λαθρομετανάστευσης, όπως οι αριθμοί των συλληφθέντων αλλοδαπών που βρίσκονταν παράνομα στα Ελληνικά σύνορα.